CELEX: 31991R1304
Language: ro
Date: 1991-05-17 00:00:00
Title: Regulamentul (CEE) nr. 1304/91 al Comisiei din 17 mai 1991 de modificare pentru a doua oară a Regulamentului (CEE) nr. 2159/89 de stabilire a normelor de aplicare a măsurilor specifice pentru fructele cu coajă și roșcove prevăzute la titlul IIa din Regulamentul (CEE) nr. 1035/72 al Consiliului

03/Volumul 09
            
            
               RO
            
            
               Jurnalul Ofícial al Uniunii Europene
            
            
               244
            
         31991R1304
   
               L 123/27
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 1304/91 AL COMISIEI
   
   din 17 mai 1991
   de modificare pentru a doua oară a Regulamentului (CEE) nr. 2159/89 de stabilire a normelor de aplicare a măsurilor specifice pentru fructele cu coajă și roșcove prevăzute la titlul IIa din Regulamentul (CEE) nr. 1035/72 al Consiliului
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 1035/72 al Consiliului din 18 mai 1972 privind organizarea comună a piețelor în sectorul fructelor și legumelor (1), modificat ultima dată de Regulamentul (CEE) nr. 3920/90 (2), în special articolul 14g,
   întrucât Regulamentul (CEE) nr. 2159/89 al Comisiei (3), modificat ultima dată de Regulamentul (CEE) nr. 3403/89 (4), a prevăzut posibilitatea de a proceda la modificarea planurilor de îmbunătățire a calității, precum și a comercializării în curs de execuție; întrucât este necesar să se precizeze condițiile de acceptare a cererilor de modificare a planurilor; întrucât, pentru cererile prezentate cu scopul de a se ține seama de mărirea suprafeței livezilor consecutivă aderării unor noi membri la organizațiile producătorilor, modificările trebuie să fie examinate după un anumit termen de execuție a planurilor și de funcționare a acestor organizații, termen care să permită să se aprecieze stabilitatea lor și să se întocmească un bilanț al stadiului de realizare a planurilor de la aprobarea lor;
   întrucât este necesar să se asigure buna utilizare a fondurilor comunitare; întrucât, în acest scop, este oportun să se limiteze procentul avansurilor acordate pentru plata tranșelor anuale de execuție a planurilor de îmbunătățire a calității și a comercializării și să se acorde plata unei tranșe anuale numai după plata efectivă a tranșei anuale din anul precedent; întrucât este, de asemenea, necesar să se prevadă ca documentele justificative prezentate să permită să se urmărească și să se controleze evoluția realizării lucrărilor pe ansamblul suprafeței livezii acoperite de plan;
   întrucât Comitetul de gestionare a fructelor și legumelor nu a emis un aviz în termenul stabilit de președinte,
   ADOPTĂ PREZENTUL REGULAMENT:
   Articolul 1
   Regulamentul (CEE) nr. 2159/89 se modifică după cum urmează:
   
               1.
            
            
               La articolul 8, alineatul (4) se înlocuiește cu următorul text:
               
                           „(4)
                        
                        
                           Pentru orice cerere de modificare a planului, autoritatea competentă ia o decizie în urma unei examinări aprofundate a justificărilor aduse și în lumina criteriilor de la alineatul (2) al doilea paragraf și în conformitate cu procedura descrisă în acest alineat.
                        
                     O cerere de modificare a planului, motivată de voința de a extinde suprafața acoperită de plan, în special în urma creșterii numărului de producători aderenți, poate fi introdusă numai o singură dată, începând cu al patrulea an care urmează aprobării planului. Această cerere este însoțită de un bilanț care pune în evidență, pe de o parte, modificările suprafeței livezii organizației reglementate de plan ca urmare a noilor aderări, precum și ca urmare a plecărilor eventuale ale unor aderenți de la data prezentării planului și, pe de altă parte, stadiul de realizare a planului de la aprobarea lui.
               Decizia autorității competente cu privire la aceste cereri intervine după un control la fața locului referitor la elementele prevăzute la alineatul (2) paragraful al doilea, precum și cu privire la stadiul de realizare a planului și la justificările cererii de modificare a acestuia din urmă. Raportul acestui control este anexat comunicării adresate Comisiei, în conformitate cu dispozițiile din alineatul menționat anterior.
               Termenul de execuție a planului modificat nu poate depăși în nici un caz perioada prevăzută inițial.”
            
         
               2.
            
            
               La articolul 8 alineatul (5) se adaugă următorul paragraf:
               „Autoritatea competentă ia act de diminuarea suprafeței livezii reglementate de plan și care rezultă dintr-o diminuare a numărului de membri ai organizației de producători.”
            
         
               3.
            
            
               La articolul 19 paragraful al treilea se adaugă următorul text:
               „Cererile de ajutor cuprind toate elementele necesare identificării geografice a părții din livadă acoperite de fiecare tip de lucrări efectuate în cursul acestei perioade anuale. Facturile și documentele justificative cuprind referința precisă la partea din livadă care face obiectul lucrărilor respective.”
            
         
               4.
            
            
               La articolul 22a, alineatul (3) se înlocuiește cu următorul text:
               
                           „(3)
                        
                        
                           Pentru ajutorul privind planul, pot fi depuse, prezentate cereri de avans, în conformitate cu anexa VII, după aprobarea planului. Se depune o singură cerere de avans pentru fiecare an de execuție a planului la prezentarea dovezii că tranșa anuală de execuție a început. Această dovadă se aduce cu ajutorul documentelor justificative care se referă la cel puțin 50 % din estimarea prevăzută la anexa VII punctul 7. Cererea cuprinde toate elementele necesare identificării părții din livadă acoperite de diferitele tipuri de lucrări din tranșa anuală.
                        
                     Plata efectuată pentru avansul din contribuția comunitară este cel mult egală cu 50 % din participarea financiară anuală a Comunității definită la articolul 14d alineatul (2) din Regulamentul (CEE) nr. 1035/72. Această plată este condiționată de vărsământul efectiv a 50 % din contribuția statului membru definită de dispoziția menționată anterior.
               Totalul avansurilor menționate în paragraful precedent nu poate, totuși, să depășească 50 % din valoarea stabilită la articolul 2 din Regulamentul (CEE) nr. 790/89. Rata care trebuie aplicată pentru schimbul în moneda națională al valorii maxime a avansurilor este cursul de schimb agricol valabil la data de 1 septembrie care precedă cererea de avans.
               Nici un avans, nici o plată de ajutor pentru o tranșă anuală de execuție a planului nu poate fi operată înainte de efectuarea totalității plății efective a tranșei anuale precedente în condițiile prevăzute la articolele 19 și 20.”
            
         
               5.
            
            
               La anexa III partea D, la punctul 1 se adaugă in fine următoarea teză:
               „Planul delimitează cu precizie parcelele pe care este condusă fiecare din acțiuni.”
            
         
               6.
            
            
               La anexa VII:
               
                           (a)
                        
                        
                           coeficientul „0,44” indicat în partea A „Cheltuieli eligibile” punctul 4 se înlocuiește cu coeficientul „0,275”;
                        
                     
                           (b)
                        
                        
                           coeficientul „0,90” indicat în partea B „Valoare maximă admisă pentru avans” punctul 1 se înlocuiește cu coeficientul „0,50”.
                        
                     
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 mai 1991.
      
         
            Pentru Comisie
         
         Ray MAC SHARRY
         
         
            Membru al Comisiei
         
      
   
   
      (1)  JO L 118, 20.5.1972, p. 1.
   
      (2)  JO L 375, 31.12.1990, p. 17.
   
      (3)  JO L 207, 19.7.1989, p. 19.
   
      (4)  JO L 328, 14.11.1989, p. 23.